open-index/open-wikipedia-markdown huggingface dataset:
Mary Abbott

**Mary Lee Abbott** (1921-yil 27-iyul – 2019-yil 23-avgust) – amerikalik rassom, 1940-yillarning oxiri va 1950-yillarda Nyu-York abstrakt ekspressionistlar maktabining aʼzosi sifatida tanilgan. Uning mavhum va majoziy xarakterdagi asarlariga 1950-yillar davomida Santa-Krus va Gaitiga qilgan sayohati taʼsir qilgan.

## Hayotining dastlabki davri
Abbott Nyu-York shahrida tugʻilgan va u yerda Chapin maktabida oʻqigan. Uning oilasi kelib chiqishi Amerika Qo'shma Shtatlarining ikkinchi prezidenti John Adamsga borib taqaladi. Uning onasi Elizabeth Grinnell shoira va sharhlovchi edi. Uning oilasi yozda Nyu -Yorkdagi Long-aylendda, Sautgemptonda vaqt oʻtkazishardi.

U Nyu-Yorkdagi Sanʼat talabalari ligasida rassom George Groszning shogirdi edi. Rassomning mavzulari eksperimental boʻlib Barnett Newman, Mark Rothko va David Hare bilan birgalikda ishlagan. Keyinchalik Abbott 1930-yillarning oxirida Vashingtondagi Korkoran muzey maktabida (hozirgi Korkoran sanʼat va dizayn maktabi deb nomlanadi) tahsil oldi.

U 1943-yildan 1946-yilgacha rassom Lewis Teague bilan qisqa muddat birga bir oila boʻlib yashagan. Lewis Teague ajralganidan koʻp oʻtmay u biznesmen Tom Clyde bilan oila qurdi. Clyde va Abbott qish vaqtini Santa-Krus va Gaitida oʻtkazardi. Bu yerda u oʻzining rasmlari uchun ilhom manbasi boʻlgan odamlar va landshaftlarni kashf qiladi.

## Faoliyati
Ikkinchi jahon urushidan soʻng, Abbott sanʼat bilan jiddiy shugʻullana boshladi va u Manxettenda yashovchi bir guruh rassomlar jamoasi boʻlgan „Downtown Group“ ga qoʻshildi. 1946-yilda u Manxetten koʻchalaridan birida badiiy studiya ochdi.

1950-yillarda Abbott oʻzi va Nyu-York maktabining birinchi avlod shoirasi Barbara Guest bilan hamkorlik loyihasini boshladi.

2016-yilda uning ishi Denver sanʼat muzeyi tomonidan tashkil etilgan „Abstrakt ekspressionizm ayollari“ koʻrgazmasiga kiritilgan.

U 2019-yil 23-avgust kuni 98 yoshida yurak yetishmovchiligidan vafot etdi.

2023-yilda uning ishi Londondagi Whitechapel galereyasida Action, Gesture, Paint: Women Artists and Global Abstraction 1940-1970 koʻrgazmasiga kiritilgan.

## Manbalar

## Havolalar
*Mary Abbott on Artnet
Olga Albizu Rosaly

**Olga Albizu Rosaly** (1924-yil 31-may – 2005-yil 30-iyul) – Puerto-Rikoning Ponce shahrida tugʻilgan abstrakt ekspressionist rassom. Albizu Rosaly Puerto-Rikoda abstraktsiya yoʻnalishida ijod qilgan birinchi ayol edi.

## Hayoti
Olga Albizu Rosaly badavlat oilada tugʻilgan va Puerto-Rikoda oʻsgan. Puerto-Rikoda 1943-yildan 1947-yilgacha ispan rassomi Esteban Visente bilan rasm chizishni oʻrgangan. 1946-yilda Puerto-Riko universitetida bakalavr darajasini olgan. 1948-yilda u Nyu-York shahriga koʻchib oʻtadi va sanʼat talabalari ligasida aspirantura bosqichida tahsil ola boshlaydi. U yerda Morris Kantor, Karl Holti va Vatslav Vitlatsil qoʻl ostida tahsil oldi. U Hans Hofman bilan ham oʻqigan va keyinchalik uning shogirdi boʻlgan. Shundan soʻng u Yevropada Parijdagi Grande Chaumière akademiyasida va Florensiyadagi Belle Arti akademiyasida qoʻshimcha tahsil oldi. Keyinchalik, u Vincent van Gogh|Van Gog va Paul Cézanne kabi rassomlar oʻzidan oldin qilganidek, Provansda bir yil rasm chizdi. 1953-yilda u Nyu-Yorkka qaytib keldi.

1957-yilda Albizu zamonaviy Puerto-Riko rassomlarining birinchi keng qamrovli koʻrgazmasida qatnashdi. Albizuning rasmlari 1966-yil 16-iyun kuni Panamerika Ittifoqi koʻrgazmasida namoyish etilgan. Albizu sur’atlari Puerto-Riko, Isroil va AQShda keng koʻlamda namoyish etilgan.

## Ijodi
Uning asarlari turli albomlarning muqovalarida, jumladan Stan Getzning bir qator albomlarida ishlatilgan. Alibizuning ishlari 2013-yilda Smitson Amerika sanʼat muzeyining „Bizning Amerika: Amerika sanʼatida latino mavjudligi“ koʻrgazmasiga kiritilgan va uning „Radiante“ (1967) toʻplamning bir qismi 2017-yilda muzeyga kirishda bir nechta yangi bannerlarda ishlatilgan.

## Adabiyotlar
* Fay Fowlie de Flores. *Ponce, Perla del Sur: Una Bibliográfica Anotada.* Second Edition. 1997. Ponce, Puerto Rico: Universidad de Puerto Rico en Ponce. p.&nbsp;56. Item 286. 
* Carmen Teresa Ruiz de Fischler. "Olaga Albizu, Myrna Baez y Luisa Geigel: tres mujeres pioneras en las artes plásticas." Proyecto de recopilación de datos sobre las artes plásticas en Puerto Rico. *Homines.* Issue 10 (1986-1987) pp.&nbsp;366–384.

## Manbalar

## Havolalar
* Olga Albizu
Michael Emerson

**Michael Emerson** (1954-yil 7-sentyabrda tugʻilgan, Sidar Rapids, Ayova shtati) – amerikalik aktyor. U The Practice teleserialidagi qotil Wiliam Xinks, Lost Zep Hindle serialidagi Benjamin Linus rollari bilan mashhur boʻlgan.

Emerson ikki marotaba Primetime Emmy va Saturn mukofotini qoʻlga kiritgan. Shuningdek, U CBS telekanalidagi Evil serialida doktor Leland Taunsend rolini oʻynagan. Michael Emerson bir marta “The Practice” filmidagi roli uchun (2000–2001) va ikkinchi marta “Lost ” filmidagi roli uchun Primetime Emmy mukofotiga sazovor boʻlgan.

## Hayoti
Michael Emerson 1954-yil 7-sentyabrda Ayova shtatining Cedar Rapids shahrida Kerol Hensen va Ronald oilasida tugʻilgan. Emersonning bolaligi Ayova shtatining Toledo shahrida oʻtgan.

Emerson 1976-yil Ayova shtatining Des Moies shahridagi Universitetini tamomlagan.
1986-yilda Emerson Florida shtatining Jeksonvill shahriga koʻchib oʻtgan va u yerda 1993-yilgacha Theatre Jacksonville va The Players by the Sea teatrlarida ishlagan. Shuningdek, u Flagler kollejida dars bergan .

## Manbalar

## Havolalar
* Rasmiy sayt
Shimoliy Makedoniya ommaviy axborot vositalari

**Shimoliy Makedoniyadagi ommaviy axborot vositalari** – Shimoliy Makedoniyada joylashgan ommaviy axborot vositalarini anglatadi. Televideniye, jurnallar va gazetalar ham davlat, ham notijorat korporatsiyalari tomonidan boshqariladi. Ular reklama, obuna va sotuv bilan bogʻliq boshqa daromadlarga asoslanadi. Shimoliy Makedoniya Konstitutsiyasi matbuot va soʻz erkinligini kafolatlaydi. Ammo ular rasmiylar tomonidan xolis qoʻllab-quvvatlanmaydi.

## Qonunchilik bazasi
Shimoliy Makedoniya Konstitutsiyasida soʻz erkinligi, fikr erkinligi, axborot olish huquqi va ommaviy axborot muassasalari tashkil etilishi kafolatlangan. Shuningdek, u axborotni qabul qilish va uzatish erkinligini kafolatlaydi, senzurani taqiqlaydi. Nihoyat, Konstitutsiya kam sonli millatlarga oʻz tillarida madaniy fikr bildirish va axborot olish huquqi kafolatlangan.

Radioeshittirish faoliyati toʻgʻrisidagi qonunda konstitutsiyaviy tartibni zoʻravonlik bilan yoʻq qilishga, harbiy tajovuzga, milliy, irqiy, jinsiy yoki diniy nafrat va murosasizlikka undashga qaratilgan kontentni, shuningdek, bolalar va yoshlarning jismoniy, aqliy yoki rivojlanishiga zarar yetkazishi mumkin boʻlgan dasturlarni efirga uzatishga cheklovlar nazarda tutilgan.

## Manbalar
Talbert Abrams

**Talbert „Ted“ Abrams** (1895-yil 17-avgust – 1990-yil 25-avgust) – amerikalik fotograf va aviator.

## Manbalar
Jersi ommaviy axborot vositalari

**Jersi ommaviy axborot vositalari —** bir nechta turli xil kommunikatsiya vositalaridan iborat: televideniye, radio, gazetalar, jurnallar va Internetga asoslangan veb-saytlar.

## Radioeshittirish
Frémont Point uzatish stansiyasi Jersi shtatining Sent-Jon shahridagi Frémontda FM va televizion uzatish obyektidir.

### Radiosi
Jersi shahridagi mahalliy radio FMda BBC Radio Jersey va 103-kanal tomonidan uzatiladi.

## Jurnallar
Jersey Evening Post mahalliy yangiliklar va rasmiy eslatmalarning asosiy nashr manbai hisoblanadi. Uning kunlik oʻrtacha sof tiraji 2012-yilda 17912 nusxada qayd etilgan. Gazetada ingliz tilidagi précis bilan birga haftalik Jèrriais rukni mavjud. Doimiy jurnallariga *Gallery Magazine*  (oylik) va *The Jersey Life*  (oylik) jurnallari kiradi.

*Les Nouvelles Chroniques du Don Balleine*  – Jèrriaisda har chorakda bir marta chiqadigan adabiy jurnal.

## Manbalar
Estoniya milliy futbol terma jamoasi

**Estoniya milliy futbol terma jamoasi** (eston tilida: *Eesti Jalgpallikoondis*) – erkaklar xalqaro futbolida Andorra sharafini himoya qiladi. Estoniyada futbol boʻyicha boshqaruv organi boʻlgan Estoniya Futbol Federatsiyasi tomonidan nazorat qilinadi. Milliy terma jamoa FIFAning global yurisdiksiyasi ostida va Yevropada UEFA tomonidan boshqariladi. Milliy terma jamoaning ilk uchrashuvi 1920-yilda Finlyandiyaga qarshi oʻtkazilgan va 6:0 hisobida magʻlubiyatga uchragan. Estoniyalik futbolchilar atigi bir marta Olimpiya oʻyinlarida qatnashgan, 1924-yilda Parijda (Fransiya) boʻlib oʻtgan Olimpiya oʻyinlarining final turnirida bitta oʻyin oʻtkazishgan. Ular birinchi raundda AQShga 1:0 hisobida magʻlub boʻlishdi. Ikkinchi Jahon urushi paytida, 1940-yilda Estoniya Sovet Ittifoqi tomonidan bosib olindi va 1991-yil avgust oyida mamlakat toʻliq mustaqillikni tiklamaguncha milliy futbol jamoasini qayta tiklash imkoniyati yoʻq edi. 1944 – 1991-yillardagi Sovet istilosi tugaganidan keyin. , Estoniyaning FIFA tomonidan tan olingan birinchi xalqaro oʻyini 1992-yil 3-iyunda Sloveniya bilan boʻlib, oʻz uyida Tallinda 1:1 hisobida durang oʻynagan.

## Tarixi
Estoniyaliklarni futbol oʻyini 20-asrning birinchi yillarida, er hali Rossiya imperiyasining bir qismi boʻlgan vaqtda ingliz dengizchilari tomonidan kiritilgan. Milliy terma jamoa mustaqillik urushidan keyin (1918–1920) tuzilgan. U oʻzining birinchi oʻyinini 1920-yil 17-oktyabrda Finlyandiyaning Xelsinki shahrida oʻtkazdi va 6:0 hisobidagi magʻlubiyat bilan yakunlandi. Oʻyin oʻt ustida boʻlib oʻtdi, bu estoniyaliklar uchun birinchi boʻldi. Estoniya futbol assotsiatsiyasi 1921-yil 14-dekabrda tashkil etilgan va 1923-yilda FIFAga aʼzo boʻlib, Yugoslaviya, Latviya, Polsha, Chexoslovakiya, Turkiya va Urugvayga qoʻshilgan. Estoniya ligasi mavsumi odatda may oyining oxiridan sentyabrgacha davom etadi. 1928-yilda Boltiqboʻyi boʻylab birinchi futbol musobaqasi uchala davlat ishtirokida boʻlib oʻtdi, bu davrda u toʻqqiz marta oʻtkazildi. Ulardan toʻrttasi Latviyada, ikkitasi Estoniyada va uchtasi Litvada oʻtkazildi. Estoniya, ayniqsa, 1938-yilgi turnirda gʻolib chiqqani bilan ajralib turardi. „Kadrioru“ stadionida boʻlib oʻtgan ular va Latviya terma jamoalari oʻrtasidagi hal qiluvchi uchrashuvda 12 000 tomoshabinning 2 ming nafari latviyaliklar boʻldi.

## Manbalar
Mequitta Ahuja

**Mequitta Ahuja** (1976-yil) – Maryland shtatining Baltimor shahrida yashovchi, kelib chiqishi afro-amerikalik va janubiy osiyolik boʻlgan zamonaviy amerikalik feminist rassom. Ahuja afsona va qahramonlik mavzularini oʻziga xoslik bilan uygʻunlashtirgan avtoportret asarlarini yaratadi.

## Hayotining dastlabki davri

Mequitta Ahuja Michigan shtatining Grand Rapids shahrida tugʻilgan. Otasi hindistonlik va onasi afro-amerikalik boʻlgan. Ahuja Konnektikutda oq tanlilar jamiyatida oʻsgan va afro-amerikalik jamoalarining madaniyati bilan kam aloqada boʻlgan. Uning shu muhitda tarbiyalanishi ijodida umumiy mavzudir.

Ahuja 1998-yilda Massachusets shtati Amherst shahridagi Hampshire kollejida bakalavr darajasini va 2003-yilda Chikagodagi Illinoys universitetida magistr darajasini oldi. Illinoys universitetida unga rassom Kerri James Marshall ustozlik qildi.

## Faoliyati
2007-yilda Nyu-York shahridagi Ahujaning debyut koʻrgazmasi boʻlib oʻtdi. Ahuja sanʼati avtoportret texnikasi orqali irq, jins va oʻziga xoslik kabi masalalarning ijtimoiy qurilishini oʻrganadi. Oʻz rasmlarini yaratish uchun Ahuja ijro, fotografiya va rasm chizishni oʻz ichiga olgan uch bosqichli jarayonga tayanadi. Ahuja kostyumlar, rekvizitlar va pozalarni oʻz ichiga olgan bir qator koʻrinishlarni ishlab chiqishdan boshlaydi.

Ahuja oʻzining rasmlarini feministik ekanligini takidlaydi. Oʻz ishlarida qatʼiy ayol obrazi mavjudligiga ishora qiladi va shaxsiyat masalalarini koʻrib chiqishda tez-tez afro-amerikalik va janubiy osiyolik ildizlariga murojaat qiladi. Ahujaning asarlari Amerika Qoʻshma Shtatlari, shuningdek, Parij, Bryussel, Berlin, Hindiston, Dubay va Milanda namoyish etilgan. 2010-yilda Ahuja ARTnewsning fevral sonida „Tomosha qilish kerak boʻlgan rassom“ sifatida tanilgan va yillar davomida u oʻz sanʼati uchun koʻplab mukofotlar, jumladan 2011 yilda Tiffany Foundation mukofoti va 2009 yilda Joan Mitchell Grant sovrindori tilga olinadi. 2018-yilda u Guggenheim memorial jamgʻarmasining Guggenheim stipendiyasiga sazovor boʻldi.

## Manbalar

## Havolalar
* 
*https://www.theparisreview.org/blog/2018/06/11/notations/
*http://www.tiwani.co.uk/artists/mequitta-ahuja-tiwani-contemporary/
Red Shoes

**Red Shoes** (koreyscha: 빨강 구두) – Choi Myung-gil, So Yi-hyun va Park Yoon-jae ishtirok etgan 2021-yilgi Janubiy Koreya teleseriali. Serial rejissyor Park Gi Xyon va Xvan Sun Yon tomonidan suratga olingan. Voqealar rivoji sevgi va muvaffaqiyat izlab otasi va ukasini tashlab ketgan yuraksiz onasidan qasos olmoqchi boʻlgan qiz haqida hikoya qiladi. Ushbu dramaning premyerasi KBS2 telekanalida 5-iyul kuni boʻlib oʻtdi va 2021-yil 10-dekabrgacha har ish kuni soat 19:50 da (Janubiy Koreya vaqti bilan) efirga uzatildi.

## Syujeti
Serial voqealari sevgi va muvaffaqiyat izlab otasi va akasini tashlab ketgan yuraksiz onasidan qasos olishga qattiq ishtiyoqi bor Kim Jem-ma atrofida sodir boʻladi.

Choy Myon Gil birinchi muhabbati bilan turmush qurganidan keyin oilasini tashlab ketgan Kim Jem-Maning sovuq yurakli onasi Min Xi Kyonni rolini ijro etadi. Kim Jem-ma otasining oʻlimi bilan bogʻliq sirlarni aniqlashga va qasos olishga intiladi. Yun Gi Sok xotinining xiyonati tufayli sevgiga ishonmaydi, lekin Kim Jem-mani sevib qoladi. Yun Xyon Seok esa Yun Gi Seokning kenja ukasi boʻlib, u erkin qalb sohibi hamda oʻta jozibali bola boʻladi.

Serialning nomini yozuvchi Xvan Sun Yon quyidagicha izohlaydi: "Bosh qahramon ayol eri tomonidan uyidan haydalgan kuni yoshligida bir yigit sovgʻa qilgan „qizil tufli“ni kiyib chiqdi. Qiziga qoldirgan soʻnggi sovgʻasi esa oʻsha „qizil tufli“ning bogʻichi boʻladi. „Qizil tufli“ ona uchun „umid“ boʻlsa, qiz uchun „qasos“ boʻladi".

## Rollarda
* Choi Myung-gil – Min Hee-kyeong rolida
* So Yi-hyun – Kim Jem-ma rolida
* Park Yoon-jae – Yoon Gi-seok rolida
* Shin Jung-yoon – Yoon Hyeon-seok rolida
* Jung Yoo-min – Kwon Hye-bin rolida

## Ishlab chiqarilishi
### Translatsiyasi
So Yi Xyun 2021-yilning may oyida qasos olish seriyasida ishtirok etishi tasdiqlangan. U oxirgi marta 2016-yilda KBS telekanalining „Ayollar sirlari“ dramasida koʻrinish bergan edi. Bu uning besh yildan keyingi qaytishi boʻldi. 18-may kuni KBS studiyasida ssenariy oʻqish sessiyasi boʻlib oʻtdi. Ssenariy muallifi hisoblangan Xvang Soon-Young ushbu dramagacha uchta drama, 2013-yil „Ruby Ring“, 2014-yil „Two Mothers“ va 2015-yil „The Great Wives“ serialini yozgan edi. Jung Yoo Min va Park Gi Xyonni film rejissyorligida uchinchi marta birga ishlashlari edi. Ularning oldingi ikkita seriyasi: „Unasked Family“ (2019) va „My Lilac“ (2020) boʻlgan. Birinchi umumiy skript oʻqish sessiyasi 14-iyunda boʻlib oʻtdi.
### Suratga olinishi
16-iyun kuni KBS telekanali filmni suratga olish jarayonlaridan ilk kadrlarni chiqardi. 19-avgust kuni esa teleserial suratga olish joyidan COVID-19 bilan kasallanishning tasdiqlangan holati haqida xabar berildi. Oʻsha odam bilan aloqada boʻlgan aktyor esa karantinga yuborildi.

## Mukofotlari

## Manbalar
Wedding Anniversary

***Wedding Anniversary*** – hind tilidagi romantik drama boʻlib, Shekhar S Janing rejissyorligi, Kumar V Mahant, Achut Naik va Bharat Shahlarning prodyuserligi ostida suratga olingan. Filmda bosh rollarni Nana Patekar va Mahie Gill ijro etgan. 2017-yil 24-fevralda film premyerasi boʻlib oʻtgan.

## Syujeti
Kahani (Mahi Gill) va uning turmush oʻrtogʻi Nirbxay (Priyanshu Chatterji) oʻzlarining nikoh yilligini Goada nishonlashni rejalashtirishgan edi. Ammo soʻnggi daqiqalardagi kutilmagan voqea tufayli Nirbxay bora olmay qoladi va Kahani yolgʻiz sayohat qilishiga toʻgʻri keladi. U Goada erini kutib oʻtirar ekan, sevimli yozuvchisi Nagarjun (Nana Patekar) tomonidan yozilgan kitobni oʻqish uchun qoʻlga oladi va oradan biroz vaqt oʻtgach eshik qoʻngʻirogʻi jiringlaydi. Eshik qoʻngʻirogʻini bosgan odam esa Nagarjunning oʻzi boʻlib chiqadi. Filmning asosiy voqealari ularning ikkalasi oʻrtasidagi suhbat, Nagarjunning sevgisi va uning asl maʼnosi hamda hayotdagi ahamiyati haqida boʻlib oʻtadi.

## Rollarda

* Nana Patekar – Nagarjun rolida
* Mahi Gill – Kahani rolida
* Priyanshu Chatterjee – Nirbhay rolida
* Sanket Choukse
* Shruti Marathe
* Priya Tandon
* Asma Badar
* Kanika Dang
* Sneha Gupta
* Bhumika Gurung
* Yatin Karyekar
* Asad Khan
* Krishanu
* Abhishek Ray
* Rahul Prakash
* Shanti Bhushan Roy
* Neha Sharma
* Shruti Sharma
* Bhupesh Singh
* Yajuvendra Singh
* Tamara
* Tejan Yadav

## Suratga olinishi
Filmning barcha suratga olish jarayonlari 2015-yilning may va iyun oylarida Goada amalga oshirildi.

## Saundtreki

Film uchun yaratilgan soundtreklarning musiqalari Abhishek Rey tomonidan yozilgan. Soʻzlari esa Abhiruchi va Manvendralarga tegishli boʻlgan. Musiqa huquqlarini Zee Music Company sotib olagan.

## Tanqidiy qabul
*The Times of India* gazetasi muxbiri Mihir Bhanage filmni zerikarli deb hisobladi va unga 5 balldan 2 ball qoʻydi. U filmga shunday izoh berdi: „Agar hayotingizda sevgi bilan bogʻliq muammolar boʻlsa, nikoh sizga eng yaxshi yechim boʻladi. Filmdagi nikoh yubileyi esa filmda oʻta zerikarli muhit yaratgan“. *Scroll* muxbiri Nandini Ramnath esa quyidagicha fikr bildirdi: „*Wedding Anniversary* filmi ajralish haqidagi qaror kabi zerikarli chiqqan“. *Glamsham* muxbiri Vishal Verma filmga 5 balldan 1 ball berdi va shunday fikr bildirdi: „*Wedding Anniversary* – bu shunchaki dahshatli film boʻlib, Nana Patekar va Mahie Gill kabi isteʼdodlar bu filmda nima qilishayotgani meni hayratga soldi“.

## Manbalar

## Havolalar
* 
*
Za nas s vami

**Za nas s vami** – rossiyalik rejissyor Andrey Smirnovning tarixiy drama filmi boʻlib, unda Yuliya Snigir, Andrey Smolyakov, Dmitriy Kulichkov va Irina Rozanova kabi aktyor va aktrisalar bosh rollarni ijro etishgan.

## Syujeti
Film voqealari 1952-yil oxiri va 1953-yil boshlarida Moskvada boʻlib oʻtadi. Bosh qahramonlar kvartirada yashovchi hamda antisemitizm va stalinistik terrorning qurboni boʻlgan Petkevichlar oilasining aʼzolari hisoblanadi.

Filmdagi bosh rollardan birining ijrochisi Yuliya Snigir intervyularining birida film haqida quyidagicha fikr bildiradi: „Siz qaygʻuli va ogʻir hikoyaga tayyorlanmasligingiz kerak. Aslida, bu sevgi haqidagi film. Sevgi hayotdagi eng asosiy narsa va u hamma narsaga bardosh berishga imkon yaratadi“.

## Rollarda
* Yuliya Snigir – Dina (Ariadna)
* Andrey Smolyakov – Pyotr Kazimirovich Petkevich, falsafa professori, Dinaning otasi
* Irina Rozanova – Anjelina Fedorovna, Pyotr Kazimirovichning rafiqasi, Dinaning onasi
* Aleksandr Ustyugov – Boris, Dinaning eri
* Aleksandr Kuznetsov – Ivan, davlat xavfsizlik kapitani, Dinaning sevgilisi
* Kseniya Rappoport – Zina Luri, Dinaning hamkasbi va doʻsti
* Leonid Yarmolnik – Dorfman, Petkevichning qoʻshnisi
* Ivan Dobronravov – Oleg Rutkovskiy, aspirant
* Nina Amelina – Raisa
* Dmitriy Kulichkov – Vasiliy, Raisaning eri
* Galina Tyunina – Ester Davydovna, Dorfmanning rafiqasi
* Marina Kleshcheva – Klava, Petkevichning qoʻshnisi
* Evdokia Germanova – Evstolya Dmitrievna, Vasiliyning onasi

## Suratga olish ishlari
Film rejissyori va ssenariy muallifi „Belarusskiy vokzal“ filmi bilan tanilgan sovet kinosining patriarxi Andrey Smirnov boʻlgan.

Bosh rollarni Yuliya Snigir, Andrey Smolyakov, Dmitriy Kulichkov, Irina Rozanova kabi kinoyulduzlar ijro etishgan. Film ssenariysi Snigir tomonidan yozilgan.

Suratga olish ishlari 2022-yilning fevral oyidan may oyigacha Moskva va Torjok shaharlarida boʻlib oʻtgan. Film Marmot-film leybli ostida namoyish etilgan.

## Film haiqidagi fikrlar
Film ProfiCinema veb-sayti bergan maʼlumotlarga koʻra yilning eng koʻp kutilgan filmlari roʻyxatiga kiritildi.

Film matbuotda deyarli faqat ijobiy sharhlarni oldi. „Kino sanʼati“ jurnali muxbiri Yelena Stishova film haqida shunday yozgan: „Rejissyor yana bir bor bizning davrimizning ogʻriqli nuqtasiga urdi“. Valeriy Kichin esa „Film hech narsaga qaramay, qahramonlarga umid berishga qodir boʻlgan sevgining kuchayishi bilan tugaydi“ deb yozgan boʻlsa, Mixail Shukin „Rus ruhi va milliy hayoti uchun ideal metafora“ deb fikr bildirdi. Neytral, ijobiy boʻlmagan sharh faqat „Literaturnaya gazeta“ tomonidan nashr etilgan boʻlib, gazetadagi maqolada jurnalist Aleksandr Kondrashov quyidagicha fikr bildirgan: „Bu yerda hamma narsa muallifning fikriga qoʻshilishimiz uchun oʻylab topilgan“.

## Manbalar
William W. Bibb

**William Wyatt Bibb** (2-oktyabr 1781-yil – 10-iyul 1820-yil) – AQShning Jorjiya shtatidan chiqqan, Alabamaning birinchi gubernatori. Alabama gubernatori sifatida 1820-yil 10-iyul kuni vafotiga qadar ishlab kelgan.

## Yana qarang

* Tomas Bibb – Willyamning ukasi

## Manbalar
Cecilia Alvarez

**Cecilia Alvarez** (1950-yil 15-aprel) — Amerika Qoʻshma Shtatlari va Lotin Amerikasidagi feminizm, qashshoqlik va atrof-muhit degradatsiyasi mavzularini aks ettiruvchi rasmlari va devoriy rasmlari bilan tanilgan amerikalik chikano rassomi. Alvarezning Las Cuatas Diego kartinasi butun dunyo boʻylab kitoblarda chop etilgan va koʻrgazmalarda namoyish etilgan. Alvarez, shuningdek, Rigoberto Gonsales mualliflik qilgan ikki tilda chop etilgan bolalar uchun „Antonioʻs Card“ kitobi muqovalariga tasvirlar chizgan. Uning ijodi Meksika tasviriy sanʼat muzeyi, Seattle sanʼat muzeyi va Kayzer fondi tomonidan toʻplangan.

## Hayoti
Alvarez Kaliforniya shtatidagi San Diego shahrida tugʻilgan. Uning otasi kubalik va onasi meksikalik edi. Uning sanʼat asarlari turli madaniy va siyosiy sharoitlarda yaratilgan va hayotiy tajribasi asarlarida aks etgan.

Alvarez San-Diego davlat universitetida oʻqishni boshladi, biroq u oʻqishni tugatmadi, chunki u buni kerak emas deb hisoblaydi. Unga meksikalik-amerikalik ayol boʻlgani uchun uning ishi hech qachon „tasviriy sanʼat“ deb hisoblanmasligini aytishgan. Alvarez yigirma uch yoshida kollejni tugatgandan keyin oilasiga moddiy yordam bera boshladi.

1975-yilda Alvarez Vashington shtatiga koʻchib oʻtdi va u yerda oʻz asarlarining koʻp qismini yaratdi.

1978-yildan 1981-yilgacha Sharqiy Vashington universitetida tahsil olgan.

Hozirda u eri va ikki farzandi bilan Vashingtonning Seattle shahrida istiqomat qiladi va ishlaydi.

## Faoliyati
Alvarez asosan rassom boʻlgan, lekin u katta ommaviy sanʼat asarlari ustida ham ishlagan va yoshlar madaniy ongini oshirish uchun devoriy rasmlar yaratgan. Uning asarlarida ayol obrazlarining takror-takror qoʻllanishi rassomlarning onasi va xolasi bilan yaqin munosabatlarini yoʻqotishi bilan bogʻliq hisoblanadi.

## Mashhur ishlarI
* Las Kuatas Diego, 1979-yil
* La Tierra Santa, 1983-yil
* Si Te Puede Pasar a Ti, 1992-yil

## Manbalar
Kiyev xalqaro maktabi

**Kiyev xalqaro maktabi** (; **KIS**) – Ukrainaning Kiyev shahrida joylashgan xususiy xalqaro maktab. U 1992-yilda ochilgan. Maktab Amerika uslubidagi xalqaro oʻquv dasturiga amal qiladigan notijorat kollejga tayyorlash maktablari konsorsiumi boʻlgan, Quality Schools International (QSI) aʼzosidir. U hozirda CEESA (Markaziy va Sharqiy Yevropa maktablari assotsiatsiyasi)ning aʼzosi hamdir. Maktab Ukraina hukumatining roziligi bilan ishlaydi va ingliz tilida PreK – 12-sinf taʼlimi, jumladan, DP International Baccalaureate dasturi, hamda Advanced Placement kurslarida oʻqishlikni taklif qiladi. Oʻquv yili avgustdan iyungacha davom etadi.

## Oʻquv dasturi
Oʻquv dasturi Mastery Learning gʻoyalaridan foydalanib tuzilgan. U Oʻrta shtat kollejlari va maktablari assotsiatsiyasi tomonidan akkreditatsiya qilingan. Shuningdek, muassasa stipendiya shartnomalariga ham ega va A, B, P, D, H baholariga amal qiladi.

Maktab besh tilda (fransuz, nemis, ispan, rus va ukrain) oʻqish imkoniyatini taqdim etadi. Ushbu kurslar maktabning til oʻquv rejasi va ona tili boʻlmagan, shuningdek ona tilida soʻzlashuvchilar uchun IB va AP dasturlari doirasida 6 yoshdan 17 yoshgacha boʻlgan turli darajalardagi yoshlarga oʻqishni taklif etadi.

## Imkoniyatlari
Maktabda 24 soatlik qoʻriqlanadigan parkka oʻxshash kampus mavjud. Oʻquvchilar kampusi bir necha qismlardan tashkil topgan boʻlib, oʻquv markazi, sensor xonalari, sanʼat, musiqa va texnologiya laboratoriyalari, auditoriya, yopiq suzish havzasi, yopiq sport zallari, fitnes markazi, kafeteriya, snack bar, zamonaviy oʻyin maydonchalari, futbol maydonchalarini oʻz ichiga oladi. Shuningdek, asosiy sport maydoni, mini futbol maydoni, ochiq basketbol maydoni va ochiq fitnes maydoni ham shular jumlasidandir.

## Ukrainada urush
Ukrainadagi urush tufayli Kiyev xalqaro maktabi 2022-yil fevralidan 2023-yil fevraligacha onlayn taʼlimga oʻtgan. 2023-yil 8-fevralda maktab moslashuvchan rejimlarda ishlagan holda kampusni qayta ochgan. 2023-yil avgust oyidan boshlab maktab toʻliq tarzda anʼanaviy taʼlimga qaytgan.

## Bitiruvchilar
Muassasaning bitiruvchilari dunyoning eng yaxshi universitetlari va kollejlariga, jumladan Harvard universiteti, Yale universiteti, NYU va Stanford universitetiga qabul qilingan.

## Manbalar

## Havolalar

*
Maria Alquiar

**Maria Alquilar** (shuningdek, Barbara Taffet nomi bilan tanilgan; 1928-yil 25-may — 2014-yil 5-iyun) — amerikalik rassom. Uning ishi Smithsonian Amerika sanʼati muzeyida, Chase Manhattan banki, San-Fransisko sanʼat muzeyi va Downey muzeyi toʻplamlarida namoyish etilgan. Sacramentodagi Jennifer Pauls galereyasining asoschisi hisoblanadi.

## Hayoti
Barbara Pincus 1928-yilda Nyu-Yorkda tugʻilgan. Uning otasi ispan, onasi esa rus yahudiylaridan edi. U 1955-yilda Hunter kollejida sanʼat bakalavr darajasini oldi. Barbara Pincus 1949-yilda Frank Taffetga turmushga chiqdi. Taffet 1973-yilda vafot etganida, u ismini Mariya Alquilar deb oʻzgartirdi. 1980-yillardan boshlab Alquilar Kaliforniyaning Santa Kruz va Florida shtatining Mayami shaharlarida yashagan.

Alquilar oʻzining hayotining dastlabki davrini oʻqituvchi va ijtimoiy ishchi sifatida oʻtkazdi. 1970-yilda u Colette Garrison bilan Eski Sacramentoda Jennifer Pauls galereyasini ochgan. Alquilar ekspressionistik va majoziy tasvirlarga eʼtibor qaratdi va Anne Gregory, Ken Little, Joan Moment hamda Mary Warner kabi rassomlarning asarlarini namoyish etdi. Keyinchalik u galereyaning yagona egasi boʻldi va dastlab qaragʻaylar koʻliga, keyin esa Rosevillega koʻchib oʻtganda asarlarni oʻzi bilan olib ketdi. Keyinchalik u Sacramentoga qaytib, Jennifer Pauls galereyasini Solomon galereyasi bilan birlashtirishga qaror qildi.

1986-yilda Alquilar oʻz sanʼatiga eʼtibor qaratish uchun Jennifer Pauls galereyasini sotdi. U yorqin, jonli ranglar va xayolparast tasvirlardan foydalanish bilan mashhur edi. U koʻplab asarlarni yaratdi. U oʻzining keramika rasmlari bilan mashhur boʻlib, ularning aksariyatini Sacramentoda koʻrish mumkin.

2004-yilda u Livermor shahri (Kaliforniya) tomonidan shaharning yangi jamoat kutubxonasi uchun devoriy rasm yaratish vazifasini oladi. 2004-yil oktabr oyida taqdim etilgan 40 000 dollarlik devoriy suratda 11 ta taniqli tarixiy shaxslarning nomlari xato yozilgan edi. U dastlab badiiy litsenziyaga asoslanib, devoriy rasmni tuzatishdan bosh tortdi. Biroq, keyingi yozda imlo xatolarini tuzatish qaytib keldi.

Maria Alquilar 2014-yil 5-iyunda vafot etdi.

## Manbalar
Margarete Bagshaw

**Margarete Bagshow** (1964-yil 11-noyabr – 2015-yil 19-mart) – oʻzining rasmlari va kulolchilik ishlari bilan tanilgan amerikalik rassom. U Nyu-Meksiko shtatidagi Santa Klara Pueblo K’apovi yoki Khaʼp’oo Owinge shahridagi Teva xalqidan kelib chiqqan.

## Hayotining dastlabki davri
Margarete Bagshow 1964-yil 11-noyabrda tugʻilgan. Rassom Helen Hardin va Pat Terrazasning qizi hamda Santa Klara Pueblo rassomi Pablita Velardening nabirasi edi.

Bagshow Nyu-Meksikoda oʻsgan va umrining koʻp qismini Albukerke va Santa Fe shaharlarida oʻtkazgan. Shuningdek, yosh bolaligida u onasi bilan bir necha yil davomida Kolumbiya va Gvatemalada yashagan.

U 19 yoshida usta Greg Tindel bilan oila qurdi. U 1990-yilgacha ijod qilmagan. Margarete Bagshow ikkinchi farzandiga homilador boʻlganida oʻz asarlarini yaratishni boshlaydi. Rassom sifatida ish boshlaganida turmush oʻrtogʻi Tindel uni oʻz asarlarini boshqalar bilan baham koʻrishga undagan. Bir qator ijobiy baholardan keyin Bagshow rassom sifatidagi faoliyatiga jiddiy yondasha boshlaydi.

## Ijodiy faoliyati
U 2006-yilda Greg Tindel bilan ajrashadi. Keyinchalik ikkinchi marta Dan McGuinness bilan oila quradi va u bilan Amerikaning Virgin orollariga koʻchib oʻtadi. U ISW Studios ovoz yozish va multimedia studiyasining asoschisi hamda hammuassisi edi. Virjiniya orollarida boʻlganida u rasm chizishda davom etdi.

Er-xotin 2009-yilda Nyu-Meksikoga qaytishdi. 2009-yildan 2015-yilgacha er-xotin Nyu-Meksikodagi „Oltin Tong“ galereyasiga egalik qilishgan.

2012-yilda Margarete Bagshow Santa-Fe shahridagi buvisining merosidan hududda tubjoy amerikalik rassomlarga bagʻishlangan Pablita Velarde hind ayollari muzeyiga asos solgan.

2012-yilda Bagshow oʻzining oʻzi, onasi va buvisining tarjimai holini yozgan va nashr etgan. Bagshowning xotiralarida uning erta hayoti, taniqli rassomlar oilasida yashaganligi haqida hikoya qilinadi. Shuningdek, u oʻzining badiiy va biznes hayoti haqida batafsil yozgan.

2015-yilning 19-martida Margarete Bagshow insultdan soʻng 50 yoshida vafot etdi.

## Shaxsiy hayoti
U 1984-yilda Greg Tindelga turmushga chiqdi va birgalikda Forrest Tindel va Helen K.Tindel ismli ikki farzand ko'rdi. Uning qizi rassom. Er-xotin 2006-yilda ajrashishdi.

Uning ikkinchi nikohi Dan McGuinness bilan bo'lgan va ular 2015-yilda vafotigacha birga yashagan.

## Manbalar

## Havolalar
*Artist's official website & memorial
*Margarete Bagshaw profile
Sloveniya ommaviy axborot vositalari

**Sloveniyadagi ommaviy axborot vositalari** – Sloveniyada joylashgan ommaviy axborot vositalarini oʻz ichiga oladi. Televideniye, jurnallar va gazetalar ham davlat, ham notijorat korporatsiyalari tomonidan boshqariladi. Ular reklama, obuna va sotuv bilan bogʻliq boshqa daromadlarga bogʻliq. Sloveniya Konstitutsiyasi soʻz erkinligini kafolatlaydi. Sloveniya „Chegara bilmas muxbirlar“ tashkiloti tomonidan tuzilgan 2016-yilgi matbuot erkinligi indeksi hisobotida 40-oʻrinni egallagan. 2015-yilgi indeks bilan solishtirganda 5 pogʻonaga tushib ketgan.

2020-yil iyul oyida hukumatning rasmiy ommaviy axborot vositalari roʻyxatida 2350 ta ommaviy axborot vositasi roʻyxatga olingan. 2008-yilda reklama bozorining yalpi qiymati 522,5 million yevroni tashkil etgan. Bu oʻtgan yilga nisbatan 15 foizga koʻpdir. Reklamaning eng katta ulushi televideniyega (55%), undan keyin bosma nashrlar (30%), tashqi ommaviy axborot vositalari (7%), radio (4,4%) va onlayn ommaviy axborot vositalariga (3,5%) toʻgʻri keladi.

Asosiy media kompaniyalariga uchta bosma ommaviy axborot vositalari (Delo, Dnevnik va Večer) va ikkita radioeshittirish vositalari (Radiotelevizija Slovenija va Pro Plus) kiradi. Eng katta davlat xizmati teleradiokompaniyasi RTV Sloveniya boʻlib qolmoqda. Uning aylanmasi 62,2% obuna toʻlovlardan 124,7 million yevroga teng (2008). Reklama asosiy gazetalar byudjetining 1/3 dan 1/2 gacha qismini qamrab oladi.

Sloveniyada bosma matbuot radio va televideniyedan koʻra kengroq qamrovga ega (89%). TVni koʻrishning individual oʻrtacha vaqti 3 soatni tashkil qiladi.

## Manbalar
Suriya ommaviy axborot vositalari

**Suriyadagi ommaviy axborot vositalari** – asosan televideniye, radio, internet, kino va bosma nashrlardan iborat. Suriyaning milliy tili arab tili boʻlsa-da, baʼzi nashrlar va eshittirishlar ingliz va fransuz tillarida ham efirga uzatiladi. Televideniye Suriyadagi eng mashhur vosita boʻlsa-da, Internet kontentni tarqatish uchun keng foydalaniladigan vositaga aylangan. Nashrlar va eshittirishlar hukumat aʼzolari tomonidan nazorat qilinadi. Barcha ommaviy axborot vositalari Axborot vazirligi nazorati ostida. 2013-yilgi Axborot vazirligi koʻrsatmalarining uchinchi moddasida barcha ommaviy axborot vositalarining maqsadi „Arab Sotsialistik Baʼath partiyasi va davlat siyosati“ning mafkuraviy taʼlimotlariga muvofiq „jamoatchilik fikrini yoritish“ ekanligi belgilangan.

## OAV
Jamoat ommaviy axborot vositalari televideniye, matbuot, kino, radio va internet hamda ijtimoiy tarmoqlardan iborat.

### Televideniye
Ham televideniye, ham radio uchun Suriya radio va televideniyesi bosh tashkiloti (ORTAS) deb nomlangan yagona asosiy teleradiokompaniya mavjud. U 1960-yilda tashkil etilgan va Damashqda joylashgan. Kanalda arab, ingliz va fransuz tillarida dasturlar mavjud. Televideniye Suriyadagi eng mashhur ommaviy axborot vositasidir.

## Matbuot erkinligi
"Chegara bilmas muxbirlar" tashkiloti 2024-yilgi Matbuot erkinligi indeksida Suriyani dunyoning 180 mamlakati ichida 179-oʻrinda ekanligini bildirishgan. Tashkilot 2022-yil uchun matbuot erkinligi barometrida 1 nafar jurnalist oʻldirilgani, 27 nafar jurnalist va 2 nafar OAV xodimi qamoqqa olingani haqida xabar bergan.
## Manbalar
Janubiy Koreya ommaviy axborot vositalari

**Janubiy Koreya ommaviy axborot vositalari** – yangiliklar ommaviy kommunikatsiyasining bir nechta turlaridan iborat: televideniye, radio, kino, gazetalar, jurnallar va internet saytlari/portallari.

Zamonaviy koreys jurnalistikasi Koreya XIX asr oxirlarida ochilgandan soʻng boshlangan. Koreya matbuoti dastlab islohotchi va millatchi yoʻnalishga ega boʻlib, lekin XX asrning koʻp qismini siyosiy nazorat yoki butunlay senzura qilishga qaratilgan harakatlar bilan yuzlashdi.

## Jurnallar

### Haftalik jurnallar

# *Jugan Chosun (주간조선)* -konservativ
# *Sisa Jeoneol (시사저널)* -konservativ
# *Maegyeong Economy (매경이코노미)* -Iqtisodiy
# *Jugan Kyunghyang (주간경향)* -konservativ
# *Hankurye 21 (한겨레21)* -konservativ
# *Economist (이코노미스트)* -Iqtisodiy
# *Jugan Dong-a(주간동아)* -konservativ
# *Mijeunaeil (미즈내일)* -Ayollar uchun
# *Jugan Hankook (주간한국)* -konservativ
# *Mirae Hankook (미래한국)* -konservativ
# *Hankyung Business (한경비즈니스)* -Iqtisodiy

### Oylik jurnallar

# *Sindong-a (신동아)* -konservativ
# *Wolgan Joongang (월간중앙)* -konservativ
# *Wolgan Joseonʼ (월간조선)* -konservativ
# *Inmulgwa Sasang (인물과 사상)* -konservativ
# *Yeoseong Dong-a (여성동아)* -Ayollar uchun
# *Yeoseong Chosun (여성조선)* -Ayollar uchun
# *Wolgan CEO (월간 CEO)* -Iqtisodiy
# *Ikonomi Chosun (이코노미조선)* -Iqtisodiy
# *jonghab Mulga Jeongbo (종합물가정보)* -Iqtisodiy

## Radio tarmoqlari
Koreyada birinchi radio efiri 1927-yilda „Kyungsung Broadcasting“ tomonidan JODK raqami ostida amalga oshirilgan. Baʼzi odamlar esa 1947-yilda „Koreya Broadcasting tizimi“ tomonidan HLKA raqami ostida amalga oshirilgan efirni Koreyadagi birinchi radio translyatsiyasi deb hisoblaydi. 2003-yildan boshlab DAB (Digital Audio Broadcasting) yoki DAR (Digital Audio Radio) xizmatlaridan xizmatlaridan foydalanila boshlagan.

## Yana qarang

* Kpop
* Webtoon
* Janubiy Koreyadagi gazetalar ro'yxati
* Janubiy Koreyada aloqa
* Janubiy Koreyaning xalqaro ommaviy axborot vositalari
## Manbalar
24-G8 sammiti

**24-G8 sammiti -** 1998-yil 15–17-may kunlari Angliyaning Birmingham shahrida boʻlib oʻtgan. Sammit uchrashuvlari uchun joy deb ICC Birmingham tanlangan.

## Sammitda ishtirok etgan rahbarlar

## Yana qarang

* G8

## Manbalar
26-G8 sammiti

**26-G8 sammiti -** 2000-yil 21–23-iyul kunlari boʻlib oʻtgan. Sammit uchrashuvlari uchun joy deb Yaponiyaning Nago shahri tanlangan.

## Sammitda ishtirok etgan rahbarlar
### Ishtirokchilar
Ushbu sammit ishtirokchilari xalqaro forumning asosiy aʼzolaridir.

## Yana qarang

* G8

## Manbalar
Sloveniya milliy futbol terma jamoasi

**Sloveniya milliy futbol jamoasi** (sloven tilida: *Slovenska nogometna reprezentanca*) — erkaklar xalqaro futbolida Sloveniya sharafini himoya qiladi. Sloveniyada futbol bo'yicha boshqaruv organi bo'lgan Sloveniya Futbol Uyushmasi tomonidan nazorat qilinadi. Milliy terma jamoa FIFAning global yurisdiksiyasi ostida va Yevropada UEFA tomonidan boshqariladi . Sloveniya to'rt marta yirik turnirda qatnashish huquqini qo'lga kiritdi, ikki marta FIFA Jahon chempionatiga va ikki marta UEFA Yevropa chempionatiga yo'llanma oldi. Ular ushbu turnirlarning dastlabki uchta o'yinida guruh bosqichidan chiqa olmadilar, nihoyat UEFA Evro-2024 da, Sloveniya guruh bosqichining uchta o'yinida durang o'ynab, eng yaxshi uchinchi o'rinni egallagan jamoalardan biri bo'lib, pley-off bosqichiga yo'llanma oldi. 2010-yilgi FIFA Jahon chempionatida Sloveniya Jazoirni 1:0 hisobida mag'lub etib, yirik turnirdagi birinchi (va hozircha faqat) g'alabasiga erishdi. Boshqa e'tiborga molik natijalar 2004-yilda Italiya ustidan 1:0 hisobidagi g'alabani o'z ichiga oladi, bu Italiyaning 2006-yilgi Jahon chempionati kampaniyasidagi yagona mag'lubiyati (saralash va final turniri).

## Tarixi

1991-yilda Sloveniya mustaqillikka erishgunga qadar Sloveniya milliy futbol terma jamoasi FIFA tomonidan rasman tan olinmagan faqat mintaqaviy jamoa sifatida mavjud edi. 1921-yil 23-iyun kuni Sloveniya poytaxti Lyublyanada Fransiya va Sloveniya klublarining saralangan futbolchilari o‘rtasida o‘yin bo‘lib o‘tdi. Uchrashuvdagi mehmonlardan biri FIFA prezidenti vazifasini bajaruvchi Jyul Rimet edi, u keyinchalik birinchi FIFA Jahon kubogi turnirining tashabbuskori edi. Fransiya jamoasi o'yinda 5:0 hisobida g'alaba qozondi va garchi o'yin xalqaro standartlar bo'yicha rasmiy bo'lmasa-da, hech bo'lmaganda Sloveniyada bu Sloveniya terma jamoasining birinchi ishtiroki sifatida qabul qilindi.
1992-yilda Sloveniya Yugoslaviyadan mustaqil bo'lganidan bir yil o'tgach, Sloveniya Futbol Assotsiatsiyasi UEFA va FIFAga qabul qilindi. O'sha yili 3-iyun kuni Sloveniya FIFA tomonidan tan olingan birinchi o'yinini Tallinda Estoniyaga qarshi o'rtoqlik o'yini o'tkazdi. Uchrashuv 1:1 hisobidagi durang bilan yakunlandi va jamoaning birinchi rasmiy golini Igor Benedejchich kiritdi. Birinchi murabbiy Boyan Prašnikar edi. 1993-yil 7-aprelda ikki jamoa navbatdagi o‘rtoqlik o‘yini o‘tkazdi va bu safar Sloveniya 2:0 hisobida g‘alaba qozonib, o‘zining birinchi xalqaro g‘alabasiga erishdi.

## Manbalar
25-G8 sammiti

**25-G8 sammiti** – 1998-yil 15–17-may kunlari Germaniyada boʻlib oʻtgan.

## Sammitda ishtirok etgan rahbarlar

## Galereya

Fayl:Jean Chrétien 2010.jpg|link=https://en.wikipedia.org/wiki/File:Jean_Chr%C3%A9tien_2010.jpg| K**anada** Jean Chrétien, Prime Minister
Fayl:Jacques Chirac (1997) (cropped).jpg|link=https://en.wikipedia.org/wiki/File:Jacques_Chirac_(1997)_(cropped).jpg| **Fransiya** Jacques Chirac, President
Fayl:Gerhard Schröder 20160112 03 (cropped).jpg|link=https://en.wikipedia.org/wiki/File:Gerhard_Schr%C3%B6der_20160112_03_(cropped).jpg| **Germaniya**,
Fayl:Keizo Obuchi 19980730.jpg|link=https://en.wikipedia.org/wiki/File:Keizo_Obuchi_19980730.jpg| Yaponiya Keizo Obuchi,
Fayl:Tony Blair 2010 (cropped).jpg|link=https://en.wikipedia.org/wiki/File:Tony_Blair_2010_(cropped).jpg| **Birlashgan qirollik**Tony Blair,
Fayl:Bill Clinton.jpg|link=https://en.wikipedia.org/wiki/File:Bill_Clinton.jpg| **AQSh** Bill Clinton,
Fayl:Manuel Marin 1996 (cropped).jpg|link=https://en.wikipedia.org/wiki/File:Manuel_Marin_1996_(cropped).jpg| **Yevropa ittifoqi** Manuel Marín,


## Yana qarang

* G8

## Manbalar
Mei Ting

**Mei Ting** (xitoycha: 梅婷; 1975-yil 30-aprel) — xitoylik aktrisa. U yigirma ikkinchi *Cairo International Film Festival* kinofestivalida „Eng yaxshi ayol roli“ mukofotini hamda „A Time to Remember“ filmidagi ijrosi uchun beshinchi *Huabiao Awards* mukofotini qoʻlga kiritgan.

## Hayoti
Mei Ting 1980-yilda, 7 yoshida oʻzi tugʻilgan Nan Jing shahridagi mashhur badiiy va ijro guruhi va iqtidorli bolalar maktabiga oʻqishga kirdi. 9 yoshida u „The Moon in Moon Festival“ filmida rol oʻynadi. 13 yoshida oʻz faoliyatini „Song & Dance Troupe of Frontier Line“ guruhida raqqosa sifatida davom ettirdi. 1994-yilda, 19 yoshida u „Red Cherry“ teleserialida bosh rolni oʻynashga taklif qilindi.

## Karyerasi
1996-yilda Mei Ting Pekindagi nufuzli Markaziy Drama Akademiyasining aktyorlik yoʻnalishiga qabul qilindi. Uning sinfdoshlari orasida Chjan Ziyi, Qin Xaylu, Yuan Quan va Xu Jing bor edi. Ular „1996-yilgi sinfning beshta oltin guli“ deb nomlangan. Kollej yillarida u allaqachon bir qator teleseriallarda rol oʻynashga taklif qilingan. Oʻqishga kirganidan ikkinchi yil oʻtib, u oʻzini bir qator teleseriallarda belgilangan rollarga toʻliq bagʻishlash uchun kollejdagi oʻqishini toʻxtatish toʻgʻrisida qiyin qaror qabul qildi.

1997-yilda u „A Time to Remember“ filmida Qiu Qiu rolini oʻynadi. U yigirma ikkinchi *Cairo International Film Festival* festivalida va *Huabiao Awards* mukofotlarida ushbu filmdagi roli uchun „Eng yaxshi ayol roli“ mukofotiga sazovor boʻldi. Mehnatsevar va samarali aktrisa sifatida Mei Ting 1997-yildan 2001-yilgacha 10 dan ortiq film va seriallarda rol oʻynagan.

## Shaxsiy hayoti
Mei Ting 2001-yildan 2007-yilgacha rejissyor Yan Po bilan turmush qurgan.

2012-yilda esa u kinomatograf Zeng Jianga turmushga chiqdi va hozirda ularning ikki nafar farzandi bor.

## Filmografiyasi

## Manbalar
Ocean Eyes

**Ocean Eyes** — amerikalik qoʻshiqchi Billie Eilishning singli boʻlib, uning „Donʼt Smile at Me“ nomli debyut EP tarkibidagi singl va „Everything, Everything“ (2017) filmining saundtregi sifatida chiqarilgan. Ushbu qoʻshiq Eilishning akasi Finneas O'Connell tomonidan yozilgan va ishlab chiqarilgan. Finneas ushbu qoʻshiqni dastlab oʻzining guruhi uchun yozgan. U qoʻshiqni Eilishga berishining sababi sifatida qoʻshiq Eilishning vokaliga koʻproq mos kelishini aytadi. Qoʻshiq dastlab SoundCloudda 2015-yil 18-noyabrda chiqarilgan, biroq keyinchalik 2016-yil 18-noyabrda Darkroom va Interscope Records tomonidan singl sifatida tijoriy maqsadlarda qayta chiqarilgan.

„Ocean Eyes“ tanqidchilardan ijobiy sharhlar oladi, tanqidchilarning koʻpchiligi kompozitsiya va lirik mazmunni yuqori baholaydi. Qoʻshiq tijoriy jihatdan muvaffaqiyat qozongan. AQShning Billboard Hot 100 roʻyxatida 84-oʻrinni egallagan. U bir nechta mamlakatlar chartlarida eng yaxshi 60 talikka kirgan. Buyuk Britaniyaning Singles Chartida 72-oʻrinni qoʻlga kiritgan. „Ocean Eyes“ Amerika Yozuv Industriyasi Assotsiatsiyasi (RIAA) tomonidan uchta platina sertifikati singari bir nechta sertifikatlarni qoʻlga kiritgan.

Qoʻshiqni targʻib qilish uchun trekka videoklip ishlangan. Unga Megan Thompson rejissyorlik qilgan va 2016-yil 24-martda chiqarilgan. Eilish trekni oʻzining 2019-yilgi *"When We All Fall Asleep"* gastroli, *"Where Do We Go?"* va 2022-yildagi *"Happier Than Ever"* dunyo boʻylab gastrolidagi qoʻshiqlar roʻyxatiga kiritgan. Trek toʻlaligicha Logic stok tovushlari yordamida yaratilgan. Vokal Audio-Technica AT2020 mikrofoni bilan yozilgan.
2017-yilda Teen Vogue nashriga bergan intervyusida Eilish shunday deydi [Finneas] menga dastlab oʻz guruhi uchun yozgan *"Ocean Eyes" qoʻshigʻi bilan bilan keldi. U menga ovozim bu qoʻshiqda juda yaxshi eshitiladi deb oʻylaganini aytdi. U menga oʻrgatdi. Biz qoʻshiqni birgalikda gitara chalib kuyladik va menga bu juda yoqdi."*

Eilish va uning akasi trekni Diaz eshita olishi uchun SoundCloudga 2015-yil 18-noyabrda yuklashadi. Qoʻshiq bir kechada juda ommalashib ketadi. Eilish keyinchalik jarohat oladi va bu jarohat uning raqs karerasiga nuqta qoʻyadi. Bundan keyin u diqqatini ovoz yozish karerasiga qaratadi.

## Tarixi va relizi
Trekni Eilishning akasi Finneas O'Connell yozgan, va ishlab chiqargan. Finneas „Ocean Eyes“ qoʻshigʻini dastlab oʻzining Slightlys guruhi uchun yozib, prodyuserlik qilgan. Keyinchalik qoʻshiq Eilishning vokaliga koʻproq mos kelishini tushungan. Finneas qoʻshiqni Eilishga uning Revolution Dance Center (Gonolulu prospekti, Los-Anjeles)dagi raqs oʻqituvchisi Fred Diaz xoreografiya uchun qoʻshiq soʻraganida beradi.

## Treklar roʻyxati

## Xodimlar va ishtirokchilar
"Donʻt Smile at Me"ning layner yozuvlaridan moslashtirilgan.
* Billie Eilish — vokalist
* Finneas O'Connell — prodyuser, Qoʻshiq muallifi
* John Greenham — Aranjirovka

## Chartlar
### Haftalik chartlar

### Yil yakunlari boʻyicha chartlar

## Manbalar
Yaponiya ommaviy axborot vositalari

**Yaponiyadagi ommaviy axborot vositalariga** Yaponiyadagi koʻplab televideniye va radio tarmoqlari, shuningdek, gazeta va jurnallar kiradi. Televideniye tarmoqlari asosan mavjud radio tarmoqlari tomonidan kapital investitsiyalar asosida tashkil etilgan. Yaponiya kechki shoularining katta foizini estrada shoulari, seriyali dramalar va yangiliklar tashkil qiladi.

Gʻarb filmlari ham namoyish etiladi. Ularning aksariyati ingliz tili boʻyicha sub-kanalga ega. Kabel va sunʼiy yoʻldoshda (yaponcha subtitrlar bilan) butun ingliz telekanallari faoliyat yuritadi.

## Radio tarmoqlari

### AM radiosi

# NHK Radio 1, NHK Radio 2
# Yaponiya radio tarmogʻi (JRN) – flagman stantsiyasi: TBS radiosi (TBSラジオ)
# Milliy radio tarmogʻi (NRN) – Flagship stantsiyalari: Nippon Cultural Broadcasting (kángínínín) va Nippon Broadcasting System (kángkángkჳmínín)
# Radio Nikkei – bu mustaqil qisqa toʻlqinli stantsiya boʻlib, butun mamlakat boʻylab ikkita xizmatga ega.

### FM radiosi

# NHK-FM
# Japan FM tarmogʻi (JFN)
# Yaponiya FM ligasi 
# MegaNet – FM Interwave (InterFM)

### Yana qarang
Osiyodagi radiostansiyalar roʻyxati

## Ijtimoiy tarmoqlar
Facebook, Twitter, Instagram va Line Yaponiya sanoatidagi yetakchi foydalaniladigan media platformalardir. Line elektron qurilmalarda tezkor aloqa uchun ishlatiladigan ilovadir.

## Manbalar

## Havolalar
* Unofficial Guide to Japanese mass-media
* Media Intimidation in Japan, discussion paper by David McNeill in the ''electronic journal of contemporary Japanese studies'', 27 March 2001.
* Media and Communication in Japan, discussion paper by Barbara Gatzen in the ''electronic journal of contemporary Japanese studies'', 17 April 2001.
* Brief history of TV Technology in Japan by NHK
* Japanese TV Shows Online
Gabon ommaviy axborot vositalari

**Gabondagi ommaviy axborot vositalari** – asosan Gabon hukumati tomonidan nazorat qilinadi. Asosiy gazetalar hukumat bilan bogʻliq boʻlsa-da, xususiy teleradiokompaniyalar va asosan muxolifat partiyalar tomonidan nazorat qilinadigan xususiy haftalik gazetalar mavjud.

Ikkita yirik telestansiya mavjud. Ulardan biri fransuz radio tarmogʻi boʻlsa, ikkinchisi viloyat radiostansiyasi hisoblanadi.

## Televideniyesi
Radiodiffusion – Télévision Gabonaise (RTG) 1959-yilda tashkil etilgan. Radio Télévision Gabonaise davlat tomonidan boshqariladigan televizion stansiyalardan biridir. Ularning tarmogʻida ikkita kanal ishlaydi.

Gabon 24 – 2016-yil 24-mayda ishga tushirilgan Gabonning birinchi ikki tilli uzluksiz yangiliklar telekanalidir.

Télé africa – toʻrtta xususiy televideniye stantsiyalaridan biri.

## Radiosi
1980-yilda Afrikaning 1-sonli tijorat radiostansiyasi tashkil etilgan. 2003-yilda aholining taxminan 50 foizi radiodan foydalanishi aniqlangan.

## Internet tarmogʻi
2011-yilga kelib, taxminan 109 000 kishi Internetdan foydalanishi aniqlangan.

## Soʻz erkinligi
Gabon Konstitutsiyasi 1991-yil 26-martda qabul qilingan. Konstitutsiya 1991-yilda kuchga kirganidan beri unga beshta oʻzgartirish kiritilgan. Konstitutsiya soʻz va matbuot erkinligini himoya qiladi.

## Yana qarang

* Gabonda telekommunikatsiya
* Gabondagi telefon raqamlari
## Manbalar